Izvadak iz

Z A P I S N I K A

s 13. sjednice Školskog odbora VII. osnovne škole Varaždin održane elektronskim putem, radi potrebe žurnog i neodgodivog postupanja.

**Početak elektronske sjednice: 4.4.2022. u 9:00 sati**

**Završetak elektronske sjednice: 4.4.2022. do 24:00 sata**

**Sjednici prisustvovali: Julijana Petrina, Adela Brozd, Nikola Sedlar, Ivana Borovec, Renata Sever, Tamara Šabić**

**Sjednici se nije odazvala: Valentina Vrbanić**

Konstatacija predsjednika da sjednici prisustvuje dovoljan broj članova Školskog odbora.

Predsjednik Školskog odbora Nikola Sedlar sazvao je sjednicu sukladno članku 47. Statuta VII. osnovne škole Varaždin elektronskim putem, zbog žurnosti, te je predložio slijedeći

**Dnevni red:**

**1. Prihvaćanje zapisnika s prošle 12. sjednice Školskog odbora**

**2. Davanje prethodne suglasnosti ravnatelju za zasnivanje radnog odnosa po natječaju na poslovima učitelja matematike, na određeno puno radno vrijeme, 40 sati ukupnog tjednog radnog vremena, zamjena za bolovanje**

**3. Ostala pitanja**

**AD/1.**

Prelazi se na prvu točku dnevnog reda – ***Prihvaćanje zapisnika s 12. sjednice Školskog odbora održane***

Svi članovi Školskog odbora u prilogu poziva primili su zapisnik s 12. sjednice Školskog odbora.

**ZAKLJUČAK:**

**Zapisnik s 12. sjednice Školskog odbora prihvaća se u cijelosti bez primjedbi.**

**AD/2.**

Prelazi se na drugu točku dnevnog reda - **Davanje prethodne suglasnosti ravnatelju za zasnivanje radnog odnosa po natječaju na poslovima učitelja matematike, na određeno puno radno vrijeme, 40 sati ukupnog tjednog radnog vremena, zamjena za bolovanje**

Ravnatelj VII. osnovne škole Varaždin raspisao je Natječaj za radno mjesto učitelja/učiteljice matematike - 1 izvršitelj, rad na određeno, puno radno vrijeme, 40 sati ukupnog tjednog radnog vremena, uvjeti: prema Zakonu o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11.,5/12., 16/12., 86/12., 94/13., 136/14.-RUSRH, 152/14., 7/17. , 68/18., 98/19. i 64/20.) i Pravilniku o odgovarajućoj vrsti obrazovanja učitelja i stručnih suradnika u osnovnoj školi („Narodne novine“ broj 6/19. i 75/20).

Natječaj je objavljen na mrežnoj stranici Hrvatskog zavoda za zapošljavanje, na oglasnoj ploči Škole i mrežnoj stranici Škole http://os-sedma-vz.skole.hr/skola/natjecaji dana 7.3.2022. godine.

Prijave su se dostavljale u roku od 8 dana od dana objave natječaja.

Zaprimljene su tri prijave.

Povjerenstvo je pregledalo pristigle prijave, te utvrdilo koji kandidati ispunjavaju odnosno ne ispunjavaju formalne uvjete.

Na temelju Odluke ravnatelja provest će se postupak, procjene i vrednovanja kandidata u skladu s odredbama Pravilnika.

Sadržaj razgovora su znanja, sposobnosti i vještine, interesi, profesionalni ciljevi, rezultati u dosadašnjem radu te motivacija kandidata za rad u Školi .

Povjerenstvo je utvrdilo sljedeću listu podnositelja koji ispunjavaju uvjete iz natječaja i to kako slijedi:

1. N. Filipović

2. Z. Đurđević

Kandidat N. Filipović, magistar edukacije matematike i informatike i kandidatkinja Z. Đurković, diplomirana učiteljica razredne nastave s pojačanim programom iz nastavnog predmeta matematike odustali su od razgovora koji je bio zakazan 29.3. 2022. godine.

Zbog odustajanja kandidata koji su ispunjavali uvjete iz natječaja ravnatelj traži prethodnu suglasnost Školskog odbora za zapošljavanje Dore Korade, magistre primarnog obrazovanja, za radno mjesto učitelja matematike, na određeno puno radno vrijeme koja je i do sada obavljala te poslove. Obzirom da imenovana nije stručna za obavljanje poslova sukladno odredbi članka 105. stavka 6. Zakona o odgoju i obrazovanju u osnovnoj školi i srednjoj školi i odredbi članka 15. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19 i 75/20.) zatražena je prethodna suglasnost za zasnivanje radnog odnosa na određeno puno radno vrijeme do povratka na rad nenazočne učiteljice s bolovanja, odnosno rodiljnog i roditeljskog dopusta, a najdulje do 8.7.2022. godine. Imenova će stupiti na rad 6.4.2022. godine.

Konstatacija da je prijedlog zaključka usvojen većinom glasova te je donesen slijedeći

**ZAKLJUČAK:**

**Školski odbor daje prethodnu suglasnost ravnatelju VII. osnovne škole Varaždin za zasnivanje radnog odnosa po natječaju na poslovima učiteljice matematike s Dorom Korade, magistrom primarnog obrazovanja na određeno puno radno vrijeme do povratka na rad nenazočne učiteljice s bolovanja, odnosno rodiljnog i roditeljskog dopusta, a najdulje do 8.7.2022. godine. Imenova će stupiti na rad 6.4.2022. godine.**

**AD/3.**

Prelazi se na treću točku dnevnog reda -***Ostala pitanja***

Ostalih pitanja nije bilo.

Kako je dnevni red iscrpljen, predsjednik Školskog odbora zaključuje sjednicu 4.4.2022. u 24:00 sata.

Ovaj zapisnik ima tri (3) stranice.

ZAPISNIK VODILA: PREDSJEDNIK ŠKOLSKOG ODBORA:

Renata Beljšćak Nikola Sedlar

KLASA: 007-04/22-02/3

URBROJ: 2186-91-01-22-2